Удружење власника шума "Крилаш"

Број: 37/2017

19.11.2017. године.

Ћовдин бб., 12309 Шетоње

РЕПУБЛИКА СРБИЈА

МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ

УПРАВА ЗА ШУМЕ

Омладинских бригада бр. 1

11070 Нови Београд

ПРЕДМЕТ: Извештај о извршеним активностима у оквиру реализације пројекта: „Предности удруживања власника приватних шума“ и резултатима спроведених активности.

У периоду јун-новембар 2017. године вршене су различите активности у циљу едукације власника приватних шума, како би исти били обавештени и схватили какве су предности удруживања већег броја власника приватних шума у заједничку организацију.

Према договору са запосленима у Управи за шуме (Љиљана Совиљ), није се у првом периоду отпочело са интезивним активностима. Због очекиваног неповерења, а имајући у виду да је одобрен пројекат изградње шумског пута у КО Ћовдин, била је намера да се активности на едукацији интезивирају након завршетка градње поменутог пута. Намера је била да се на овај начин управо чињеницама неповерење сведе на најмању могућу меру.

Проблем је настао, јер је сама градња пута много каснила, тако да је градња пута отпочела 10.08.2017. године. До тада је обављено више разговора, на првом месту са органима локалне самоуправе па и са самим Председником општине Петровац на Млави. Успостављени су контакти са већином председника месних заједница насеља у општини Петровац на Млави.

План је подразумевао да се председницима месних заједница ближе објасни тематика, да се након тога, на скупу чланова савета месних заједница, који закаже председник МЗ, чланови савета месних заједница упознају са предностима удруживања власника приватних шума (како би даље наступали као упућени) и на крају да се након њиховог ангажовања на афирмацији, окупи што је већи број људи и њима што је могуће боље објасне предности удруживања.

Како је изградња пута и сам његов завршетак пао у јесењи период, отежано је било окупљање становништва због интезивирања сезонских пољопривредних радова, а јасно је да у највећем броју власници приватних шума јесу пољопривредници.

Поред наведеног покушано је и да се у директном контакту са што већим бројем људи исти едукују. Ово је чињено контактирајући са људима на разним местима, на улици, у пошти, у продавници, у угоститељским објектима и др. местима. На лицу места су се људима пружале информације и објашњења, делио рекламни материјал (летак-У прилогу). Ове активности су имале за циљ да се пруже на првом месту информације и објашњења, како би касније код окупљања, која би организовале месне заједнице, било лакше комуницирати, јер би присутни већ били упознати са темом, која је предмет окупљања. Овакве активности сматрамо да су помогле, али да не могу бити од виталног значаја, јер само систематско презентовање може имати задовољавајуће ефекте.

Планирано је да се обухвате сва, или скоро сва насеља у општини Петровац на Млави. У зависности од ангажовања чланова, а на првом месту председника МЗ, зависила је успешност спровођења даљих активности на пројекту у оквиру појединих насеља. Због израженог интересовања и пре самог почетка градње поменутог пута у КО Ћовдин, у Ждрелу је одржано саветовање чланова савета месне заједнице. Интересовање су показали и председници МЗ Бистрица, Везичево, Рановац, Манастирица, Мало Лаоле, Стамница, Мелница , Витовница, Табановац, Шетоње, Стамничка Река, Кладурово, Буровац, ... да би се касније испоставило да је само у Мелници, Стамници, Витовници, Табановцу, Кладурову, Стамничкој Реци, у потпуности, а у Везичеву само са члановима савета МЗ, обављен састанак и презентација. И у Ћовдину је одржан скуп већег броја мештана иако је удружење и основано у овом месту те да су мештани овог насеља већ имали прилике да се на јавним скуповима информишу.

Жалосно је али се мора напоменути да су поједини председници МЗ чак чини се и били против организације. У Бистрици није био за то да се одржи без њега, а сам није нашао времена. Разговарано је 10-ак пута, а ко зна колико пута није одговорио на позиве. Слична је ситуација и са Председником МЗ Мало Лаоле, код кога је у два наврата, након обављеног разговора заказиван скуп и оба пута отказиван и то чак пошто би се пре подне договорили да је све у реду. У Везичеву је након окупљања чланова савета МЗ и њиховог детаљног упознавања са предностима удруживања, уместо очекиваног позитивног ефекта, дошло до тоталног застоја у даљем спровођењу пројекта, а све као резултат незаинтересованости председника МЗ да се сам укључи са члановима савета МЗ организујући скуп што већег броја мештана, правдајући своју неактивност немањем нимало времена, одлагајући, а на крају износећи свој став да неће он сам да се ангажује, јер како каже сви чланови савета МЗ очекују да он све сам повуче.

За разлику од поменутих, у Ждрелу, Мелници, Липовици и Ћовдину, је показано значајно интересовање, а што документује број нових чланова и површина под шумом у неким од ових насеља.

Због показаног интересованја у први мах и један број насеља из општине Деспотовац је обухваћен пројектом. Контактирано је са представницима Липовице, Близнака, Крупаје, Пањевца и Златова, која су у сва у први мах показала значајно интересовање. Скупови заинтересованих мештана и представника МЗ су одржани у Липовици и Крупаји, док то није учињено у осталим местима због неажурности и неодговорности представника МЗ. Чак су ме случају Близнака обавестили (па и у току путовања) да су обавестили чланове МЗ и да је скуп заказан и тек када сам дошао испоставило се да у ни сам председник није дошао, а у случају Пањеваца (истог дана) ми је речено да не могу да се окупе.

Још један проблем који је присутан у општини Петровац на Млави је тај што је велики број становника тренутно на привременом раду у иностранству и поред значајних површина под шумом, мали број становника уопште на шуму гледа као на могући извор прихода, већ углавном рачунају на огрев за личне потребе из истих, што свакако претставља извор прихода, али не посебну зараду, већ умањење сопствених издатака.

Услед кашњења самих презентовања предности удруживања приватних власника шума, резултати се тек очекују у наредном периоду у виду омасовљавања чланства.

У приложеној табели евидентиране су све површине под шумом, према члановима удружења и броју катастарске парцеле, збирно по насељима и укупно у оквиру УВШ „Крилаш“.

Пре почетка пројекта едукације у УВШ „Крилаш“ је било удружено укупно 103,1708 ха под шумом, а све власника који су мештани насеља Ћовдин, општина Петровац на Млави. На крају пројекта (у време писања овог извештаја- 19.11.2017. године), у удружење је удружено још према насељима:

1. Ћовдин: 7,9948 ха
2. Ждрело: 105,9317 ха
3. Липовица: 63,9646 ха
4. Близнак: 17,0237 ха
5. Мелница: 18,2829 ха

Што је укупно 213,1977 ха, или 206,65 % увећања од првобитне површине, а заједно с њом чини 316,3685 ха.

Поред наведеног, у насељима Шетоње, Табановац и Стамничка Река, према изјавама ангажованих лица на помоћи код организације учлањења у удружење (углавном председници МЗ) постоје попуњени захтеви за пријем у чланство УВШ „Крилаш“, али иста нису достављена удружењу, већ се налазе код лица из тих насеља, која су се ангажовала на добровољној бази.

Као резултат пројекта могуће је очекивати и оснивање нових удружења, а на првом месту у општини Деспотовац, која је једним делом обухваћена пројектом едукације.

Тренутни резултати пројекта, због свих тешкоћа са којима смо се сусрели, можемо сматрати задовољавајућим, а посебно имајући у виду да је потребно време како би се резултати постигли, а највећи број скупова на којима су мештанима представљене предности удруживања, одржан је при крају пројекта. Због нведеног се у периоду, који предстоји, очекују значајнији ефекти пројекта.

Интересовање је тек у последње време значајно порасло. Било је потребно да се са резултатима рада УВШ „Крилаш“ упозна велики број људи, а за то је било потребно време.

И након завршетка пројекта финансираног од стране Министарства пољопривреде, шумарства и водопривреде- Управа за шуме, у плану је наставак активности на едукацији становништва и афирмацији рада УВШ „Крилаш“.

Још један проблем који је присутан у општини Петровац на Млави је тај што је велики број становника тренутно на привременом раду у иностранству и поред значајних површина под шумом, мали број чланова ових домаћинстава уопште на шуму гледа као на могући извор прихода, већ евентуално рачунају на огрев за личне потребе из истих, што свакако претставља извор прихода, али не посебну зараду, већ умањење сопствених издатака.

Услед кашњења самих презентовања предности удруживања приватних власника шума, резултати се тек очекују у наредном периоду у виду омасовљавања чланства.

У приложеној табели евидентиране су све површине под шумом, према члановима удружења и броју катастарске парцеле, збирно по насељима и укупно у оквиру УВШ „Крилаш“.

Пре почетка пројекта едукације у УВШ „Крилаш“ је било удружено укупно 103,1708 ха под шумом, а све власника који су мештани насеља Ћовдин, општина Петровац на Млави. На крају пројекта (у време писања овог извештаја- 19.11.2017. године), у удружење је удружено још према насељима:

1. Ћовдин: 7,9948 ха
2. Ждрело: 105,9317 ха
3. Липовица: 63,9646 ха
4. Близнак: 17,0237 ха
5. Мелница: 18,2829 ха

Што је укупно 213,1977 ха, или 206,65 % увећања од првобитне површине, а заједно с њом чини 316,3685 ха.

Поред наведеног, у насељима Шетоње, Табановац и Стамничка Река, према изјавама ангажованих лица на помоћи код организације учлањења у удружење (углавном председници МЗ) постоје попуњени захтеви за пријем у чланство УВШ „Крилаш“, али иста нису достављена удружењу, већ се налазе код лица из тих насеља, која су се ангажовала на добровољној бази.

Као резултат пројекта могуће је очекивати и оснивање нових удружења, а на првом месту у општини Деспотовац, која је једним делом обухваћена пројектом едукације.

Тренутни резултати пројекта, због свих тешкоћа са којима смо се сусрели, можемо сматрати задовољавајућим, а посебно имајући у виду да је потребно време како би се резултати постигли, а највећи број скупова на којима су мештанима представљене предности удруживања, одржан је при крају пројекта. Због нведеног се у периоду, који предстоји, очекују значајнији ефекти пројекта.

Интересовање је тек у последње време значајно порасло. Било је потребно да се са резултатима рада УВШ „Крилаш“ упозна велики број људи, а за то је било потребно време.

И након завршетка пројекта финансираног од стране Министарства пољопривреде, шумарства и водопривреде- Управа за шуме, у плану је наставак активности на едукацији становништва и афирмацији рада УВШ „Крилаш“.